Propunere utilizare sumă alocată de U.B. „drept universal”
în vederea participării la evenimente internaționale pentru decontarea taxei de participare la conferințe sau work-shop-uri online



Suma alocată pentru fiecare cadru didactic și de cercetare din U.B., în scopul sprijinirii participării anuale la un eveniment științific internațional, poate fi utilizată pentru plata taxelor de participare la conferințe online, organizate în străinătate sau în România.

Cadrele didactice sau cercetătorii titulari ai UB pot solicita decontarea a cel mult două taxe de participare la conferințe work-shop-uri online, suma totală a celor două taxe neputând depăși plafonul maxim alocat de 800 euro/an.

Propunerea de finanțare a două conferințe /an se bazează pe următorul paragraf din Precizările privind accesarea fondului de deplasări externe pentru participări la manifestări științifice: „În cazul în care suma decontată în cadrul unei deplasări externe de către un cadru didactic sau cercetător este sub plafonul stabilit, suma rămasă disponibilă poate fi utilizată numai pentru participarea la un eveniment științific internațional organizat în România.” 

Paragraful menționat anterior se completează după cum urmează: „În cazul în care suma decontată în cadrul unei deplasări externe de către un cadru didactic sau cercetător este sub plafonul stabilit, suma rămasă disponibilă poate fi utilizată numai pentru participarea la un eveniment științific internațional organizat în România, inclusiv pentru plata taxei de participare la un eveniment internațional organizat în România.”

Cererea de finanțare trebuie să fie însoțită de dovada nominală a acceptării la conferința sau work-shop-ul online.

